
24 DR 31.10.2012 

 
12.01 tgh.  

Dato’ Ibrahim Ali [Pasir Mas]: Terima kasih Tuan Pengerusi. Saya merujuk 
Butiran 050000 – MIDA, muka surat 308. Saya ingin bertanya kepada Yang Berhormat 
Menteri Perdagangan yang juga orang Kelantan, mengenai dengan usaha-usaha yang 
telah dibuat bagi menarik pelabur-pelabur ke negeri Kelantan. Saya bertanya demikian 
Tuan Pengerusi, kerana mengikut kenyataan Pengerusi Suruhanjaya Perkhidmatan Awam, 
terdapat 1.2 juta pemohon untuk mencari pekerjaan dengan SPA tetapi dari Kelantan 
sahaja 495,000 yang memohon kerja dengan SPA. Ini merupakan satu angka yang cukup 
menggerunkan dan kita semua tahu beratus ribu rakyat Kelantan berada di Lembah Klang 
oleh kerana tidak ada peluang pekerjaan, jauh sekali untuk berniaga kerana suasana 
perniagaan yang boleh memberi keuntungan tidak dapat diwujudkan di Kelantan.  

Jadi saya hendak tanya, apakah usaha dan selama kita bertanya, tidak ada wujud 
kilang-kilang di Kelantan untuk dapat memberi peluang pekerjaan kepada rakyat Kelantan. 
Kata pihak kerajaan negeri, ianya disekat oleh Kerajaan Pusat walaupun saya tahu tidak 
banyak usaha yang dibuat oleh kerajaan negeri dan saya tidak tengok ada seminar 
pelaburan sama ada di negeri Kelantan ataupun rombongan-rombongan ke luar negara 
untuk mencari pelabur sehingga wujud kilang-kilang yang dapat memberi peluang 
pekerjaan kepada rakyat Kelantan.  

Kita tahu banyak syarikat yang dapat memberi peluang pekerjaan di Malaysia 
Barat terutamanya dalam bidang syarikat-syarikat vendor komponen untuk membuat 
automobil dan juga kilang-kilang perabot seumpamanya. Malah, kilang-kilang yang sedia 
ada sepuluh atau lima belas tahun dulu pun sudah ditutup. Walaupun kita tahu sikap 
Kerajaan Kelantan yang begitu pasif dengan soal pembangunan ini, tetapi tidak semestinya 
Kerajaan Pusat tidak dapat membantu.  

Jadi sepatutnya pihak MIDA melalui fokus Menteri Perdagangan sendiri, kalau 
boleh supaya dapat apabila melakukan misi-misi pelaburan dan mengadakan seminar-
seminar pelaburan, ada sekali-sekala patut dibuat di Kelantan dan mendedahkan Kelantan 
tentang dari segi kemudahan-kemudahan yang ada supaya wujud kilang-kilang yang saya 
maksudkan tadi. Ini kerana Tuan Pengerusi, Kelantan mempunyai bahan-bahan galian dan 
ada kelebihannya dari segi buruh-buruh yang mahir terutamanya dalam kilang perabot dan 
seumpamanya, tetapi ini tidak berlaku. Jadi ianya amat-amat mendukacitakan.  

Jadi sebab itu saya berharap pihak Kementerian Perdagangan terutamanya MIDA 
mengadakan strategi khusus iaitu blueprintkah bagaimana dapat Kelantan turut menarik 
pelabur-pelabur sehingga wujud kilang-kilang kalau pun tidak kilang-kilang besar tetapi 
kalau kilang yang diwujudkan yang saya sebutkan tadi, dapat mewujudkan peluang 
pekerjaan, satu kilang seribu ke dua ribu orang, saya percaya ianya dapat membantu anak-
anak Kelantan kerana angka ini akan terus meningkat. Yang berada di pusat-pusat 
pengajian tinggi, IPTA, IPTS akan graduate dari tahun ke tahun beribu-ribu jumlahnya. Jadi 
sudah barang tentu Kelantan terpaksa sendiri menyediakan peluang pekerjaan dan menarik 
balik anak-anak Kelantan ini bekerja di Kelantan.  

Akan tetapi kalau industri ini tidak ada, maka sudah barang tentu ianya terbantut 
dan masa depan rakyat Kelantan gelap dan terpaksalah berhijrah ke luar Kelantan 
manakala Kelantan saya katakan tadi mempunyai segala-galanya, mempunyai hasil semula 
jadi dari segi kayu-kayu balak, tidak sedikit yang boleh digunakan sebagai kilang-kilang 
hiliran, yang menambah baik dari segi yang saya sebutkan tadi, begitu juga lain-lain bahan, 
mempunyai dari segi pelabur-pelabur dalam bidang pelancongan, mewujudkan hotel-hotel, 
chalet-chalet di tepi-tepi pantai dan sudah barang tentu ia boleh membantu mewujudkan 
peluang pekerjaan dan juga membangunkan ekonomi negeri Kelantan.  

Saya tahu masalah Kerajaan Pusat, oleh kerana Kelantan ditadbir oleh parti yang 
berlainan dan tidak memberi perhatian yang berat kepada pembangunan, tetapi ianya 
bukan alasan. Alasan yang selalunya kita tahu, pelabur-pelabur agak dingin dengan 
Kelantan mungkin masalah pengangkutan kerana dari segi pengangkutan, dari segi jalan 
raya, belum lagi memberi minat ataupun menarik pelabur-pelabur. Akan tetapi kita tengok 
tempat-tempat lain yang juga seperti keadaan Kelantan, seperti di Sabah dan Sarawak dan 
ada tempat-tempat yang kita lihat, kilang-kilang diwujudkan jauh daripada pelabuhan, jauh 
daripada lapangan terbang. Manakala di sini wujud pelabur-pelabur yang datang walaupun 
tidak ada bahan mentah, walaupun bergantung pada pekerja-pekerja asing.  

 



12.01 tgh. Dato' Ibrahim Ali [Pasir Mas]: Terima kasih Tuan Pengerusi. Saya merujuk Butiran 050000- MIDA, muka surat 308. Saya ingin bertanya kepada Yang Berhormat Menteri Perdagangan yang juga orang Kelantan, mengenai dengan usaha-usaha yang telah dibuat bagi menarik pelabur-pelabur ke negeri Kelantan. Saya bertanya demikian Tuan Pengerusi, kerana mengikut kenyataan Pengerusi Suruhanjaya Perkhidmatan Awam, terdapat 1.2 juta pemohon untuk mencari pekerjaan dengan SPA tetapi dari Kelantan sahaja 495,000 yang memohon kerja dengan SPA. Ini merupakan satu angka yang cukup menggerunkan dan kita semua tahu beratus ribu rakyat Kelantan berada di Lembah Klang oleh kerana tidak ada peluang pekerjaan, jauh sekali untuk berniaga kerana suasana perniagaan yang boleh memberi keuntungan tidak dapat diwujudkan di Kelantan. Jadi saya hendak tanya, apakah usaha dan selama kita bertanya, tidak ada wujud kilang-kilang di Kelantan untuk dapat memberi peluang pekerjaan kepada rakyat Kelantan. Kata pihak kerajaan negeri, ianya disekat oleh Kerajaan Pusat walaupun saya tahu tidak banyak usaha yang dibuat oleh kerajaan negeri dan saya tidak tengok ada seminar pelaburan sama ada di negeri Kelantan ataupun rombongan-rombongan ke luar negara untuk mencari pelabur sehingga wujud kilang-kilang yang dapat memberi peluang pekerjaan kepada rakyat Kelantan. Kita tahu banyak syarikat yang dapat memberi peluang pekerjaan di Malaysia Barat terutamanya dalam bidang syarikat-syarikat vendor komponen untuk membuat automobil dan juga kilang-kilang perabot seumpamanya. Malah, kilang-kilang yang sedia ada sepuluh atau lima belas tahun dulu pun sudah ditutup. Walaupun kita tahu sikap Kerajaan Kelantan yang begitu pasif dengan soal pembangunan ini, tetapi tidak semestinya Kerajaan Pusat tidak dapat membantu. Jadi sepatutnya pihak MIDA melalui fokus Menteri Perdagangan sendiri, kalau boleh supaya dapat apabila melakukan misi-misi pelaburan dan mengadakan seminar- seminar pelaburan, ada sekali-sekala patut dibuat di Kelantan dan mendedahkan Kelantan tentang dari segi kemudahan-kemudahan yang ada supaya wujud kilang-kilang yang saya maksudkan tadi. Ini kerana Tuan Pengerusi, Kelantan mempunyai bahan-bahan galian dan ada kelebihannya dari segi buruh-buruh yang mahir terutamanya dalam kilang perabot dan seumpamanya, tetapi ini tidak berlaku. Jadi ianya amat-amat mendukacitakan. Jadi sebab itu saya berharap pihak Kementerian Perdagangan terutamanya MIDA mengadakan strategi khusus iaitu blueprintkah bagaimana dapat Kelantan turut menarik pelabur-pelabur sehingga wujud kilang-kilang kalau pun tidak kilang-kilang besar tetapi kalau kilang yang diwujudkan yang saya sebutkan tadi, dapat mewujudkan peluang pekerjaan, satu kilang seribu ke dua ribu orang, saya percaya ianya dapat membantu anak- anak Kelantan kerana angka ini akan terus meningkat. Yang berada di pusat-pusat pengajian tinggi, IPTA, IPTS akan graduate dari tahun ke tahun beribu-ribu jumlahnya. Jadi sudah barang tentu Kelantan terpaksa sendiri menyediakan peluang pekerjaan dan menarik balik anak-anak Kelantan ini bekerja di Kelantan. Akan tetapi kalau industri ini tidak ada, maka sudah barang tentu ianya terbantut dan masa depan rakyat Kelantan gelap dan terpaksalah berhijrah ke luar Kelantan manakala Kelantan saya katakan tadi mempunyai segala-galanya, mempunyai hasil semula jadi dari segi kayu-kayu balak, tidak sedikit yang boleh digunakan sebagai kilang-kilang hiliran, yang menambah baik dari segi yang saya sebutkan tadi, begitu juga lain-lain bahan, mempunyai dari segi pelabur-pelabur dalam bidang pelancongan, mewujudkan hotel-hotel, chalet-chalet di tepi-tepi pantai dan sudah barang tentu ia boleh membantu mewujudkan peluang pekerjaan dan juga membangunkan ekonomi negeri Kelantan. Saya tahu masalah Kerajaan Pusat, oleh kerana Kelantan ditadbir oleh parti yang berlainan dan tidak memberi perhatian yang berat kepada pembangunan, tetapi ianya bukan alasan. Alasan yang selalunya kita tahu, pelabur-pelabur agak dingin dengan Kelantan mungkin masalah pengangkutan kerana dari segi pengangkutan, dari segi jalan raya, belum lagi memberi minat ataupun menarik pelabur-pelabur. Akan tetapi kita tengok tempat-tempat lain yang juga seperti keadaan Kelantan, seperti di Sabah dan Sarawak dan ada tempat-tempat yang kita lihat, kilang-kilang diwujudkan jauh daripada pelabuhan, jauh daripada lapangan terbang. Manakala di sini wujud pelabur-pelabur yang datang walaupun tidak ada bahan mentah, walaupun bergantung pada pekerja-pekerja asing.